[{"text_idx": "#000001", "text": "Mae cam sylweddol mewn datblygu twristiaeth ar y gorwel wrth i bartneriaeth rhwng Cyngor Gwynedd ac Awdurdod y Parc Cenedlaethol yn Eryri baratoi at lansio strategaeth newydd arloesol. Mae\u2019r ymagwedd yma\u2019n torri tir newydd wrth i ni fesur effeithiau twristiaeth yng Ngwynedd ac Eryri gan bwysleisio ar ymgysylltu cymunedol a chynaladwyedd fel y prif egwyddorion."}, {"text_idx": "#000002", "text": "Mae cydweithio wedi cychwyn ar lwybr trawsnewidiol trwy ymgysylltu yn agored gyda thrigolion a gweithlu y rhanbarth. Mae\u2019r ymgais yma i gydweithio wedi arwain at greu cyfres o egwyddorion newydd sydd wedi ei anelu at adfer cydbwysedd ecolegol a diwyllianol yr ardal tra\u2019n galluogi cymunedau lleol i wir elwa o\u2019r economi ymweld."}, {"text_idx": "#000003", "text": "Yn ei hanfod mae\u2019r cynllun yma\u2019n anelu at gydbwyso cydnabyddiaeth arwyddoca\u0302d yr economi ymweld yng Ngwynedd ac Eryri tra\u2019n sicrhau amddiffyn y rhinweddau unigryw sy\u2019n diffinio\u2019r rhanbarth anhygoel hon."}, {"text_idx": "#000004", "text": "Mi fydd y lansiad yn gam pwysig yn natblygiad y bartneriaeth gyda siaradwyr ac arbenigwyr nodedig yn cyflwyno trosolwg o\u2019r ymagwedd weledigaethol newydd hon. Mi fydd yn gyfle i fod ymysg y cyntaf i fod yn rhan o gyhoeddi strategaeth fydd yn siapio dyfodol twristiaeth gynaladwy yng Ngwynedd ac Eryri."}, {"text_idx": "#000005", "text": "Ymunwch a ni ym Mhlas Tan y Bwlch, Maentwrog neu ar-lein ar y 25ain o Fedi er mwyn cychwyn y daith gyffrous hyn tuag at economi ymweld fwy cynaladwy a chymunedol."}]